ming030890/wiki-yue-high-quality huggingface dataset:
替代品

替代品（粵拼：tai3 doi6 bun2；英文：substitute good）係經濟學上嘅一個概念，如果話 A 同 B 呢兩件貨品服務係彼此嘅替代品，意思即係話呢兩件嘢能夠滿足嘅慾望好相似，消費者買咗其中一件就唔會想買另外嗰件，所以消費者（例如）喺 A 加價嗰陣大可以索性改買 B。
日常生活嘅替代品例子有唔同牌子嘅汽水：可口可樂同百事一樣係「有甜味嘅有汽嘢飲」，兩者滿足嘅慾望好相似，所以當一位消費者買咗可口可樂，佢就好可能會唔想買百事；而當可口可樂冇得賣或者加價嗰時，消費者大可以改為去買百事。
喺營商策略上，「要點令到自己嘅貨品服務唔能夠輕易被替代」對競爭優勢嚟講好重要：競爭優勢指一個人或者組織具有、幫佢喺表現上打低佢競爭對手嘅特性；要打低競爭對手，一間公司會希望自己嘅貨品服務唔能夠輕易俾對手嘅替代，等啲客會一路幫襯自己，令盤生意長做長有。

概論
睇埋：慾望、消費同互補品
例 1：可口可樂同百事
想像以下嘅供應同需求圖。可口可樂嘅價錢（可能因為生產成本上升等嘅原因）由  升至 ，假設消費者嘅入息等嘅因素不變，需求量（quantity demanded；消費者有能力又願意買嘅量）會由  下降至 ；同時，百事嘅價格冇變，但家吓停咗手唔買可口可樂嗰啲消費者改咗用百事嚟滿足自己「想飲有甜味嘅有汽嘢飲」嘅慾望，令百事嘅需求（demand）上升（就算價格不變，消費者嘅需求量都升咗）。

分析
睇埋：關聯規則
喺零售業上，對替代品同互補品（complementary goods）嘅分析相當有用。例如如果知道兩件貨係彼此嘅互補品（互補品係替代品嘅相反；如果 A 同 B 呢兩件貨係要一齊用嘅，是但一件嘅需求升會帶動另外嗰件一齊升，噉呢兩件貨就係互補品），零售商一般會想將呢兩件貨擺埋一齊嚟賣。喺數據科學上，兩件貨品之間嘅替代互補關係可以用以下呢條式表示：
（有關呢啲數學符號嘅意思，可以睇吓概率論）
想像兩件貨品  同 ：如果佢哋係互補品，噉消費者理應會成日一齊買呢件貨，所以 （消費者買嗮兩件貨）數值會高，而 （消費者買嗮兩件或者淨係買其中一件）數值理應會相對冇咁高，於是上述嘅數值就會大，最大可能數值係 1；而相反如果兩件貨品係替代品，噉消費者理應好少可會同時買嗮兩件，所以  數值會低，而  數值會相對高。即係話，上述呢個比例數值愈大， 同  就愈係互補品，而個數值愈細， 同  就愈係替代品。喺實際應用上，商戶可以用機械學習嘅技術，攞嚟自網購網站等來源嘅數據，計出  同  嘅數值。
濕疹

濕疹Eczema同義詞皮膚炎濕疹嘅臨床表現係紅斑、硬腫（水腫）／丘疹、表皮剝落同埋苔蘚化４類。病徵痕、紅斑（英文：Erythema）、皮疹併發症皮膚感染（中文：皮膚感染）通常發病兒童期類型皮膚狀態, 徵狀起因異位性皮膚炎、過敏性接觸性皮炎（英文：Allergic contact dermatitis）、刺激性接觸性皮膚炎（英文：Irritant contact dermatitis）、脂漏性皮膚炎（中文：脂漏性皮膚炎）、鬱血性皮膚炎（英文：Stasis dermatitis）診斷根據症狀類似條件疥瘡、牛皮癬、疱疹性皮膚炎（英文：Dermatitis herpetiformis）、慢性單純苔蘚（英文：lichen simplex chronicus）醫潤膚膏、類固醇藥膏、抗組織胺藥（中文：抗組織胺藥）盛行率2.45億（2015年）分類同拎醫學專科皮膚科ICD-10L2020.-L3030.OMIM603165DiseasesDB4113[改呢版嘅維基數據]
濕疹係一種持續好耐又成日翻發嘅皮疹，係自發性嘅皮膚發炎，並唔係由細菌、黴菌或者病毒引發。呢樣嘢嘅表面徵狀係皮膚發紅、水腫、瘙癢同埋變乾，可以連埋有結痂、剝落、起泡、裂開、滲血或者出血。呢啲症狀好多亦都係「具有明顯搔癢感嘅皮膚炎」嘅共同表現，而喺其中嘅細分名詞，包含咗異位性皮膚炎、富貴手（中文：富貴手）、神經性皮膚炎（英文：Lichen simplex chronicus）同埋錢幣狀濕疹、工作環境造成嘅接觸性皮炎（中文：接觸性皮炎）、汗疱疹（中文：汗疱疹）、脂漏性皮膚炎（中文：脂漏性皮膚炎）等嘅診斷。呢啲唔係由細菌同霉菌所造成嘅發炎，具體嘅成因係人體本身嘅免疫系統、體質同埋皮膚嘅狀態、外在環境氣溫同濕度等等嘅綜合因素影響所造成。對於呢個類型「唔係具有明確外界感染原因」所造成嘅皮膚炎，醫學上好多時將呢啲症狀表現統稱做「濕疹」。喺某啲研究入面發現過度活躍症同心臟病之類嘅病都同濕疹有關。

類型
濕疹按住性質可以分開做急性濕疹、亞急性濕疹同埋慢性濕疹。
歐洲過敏與臨床免疫學學會（英文：European Academy of Allergy and Clinical Immunology）（EAACI）發表咗一篇文獻，簡化咗同過敏有關疾病嘅命名，裡面包括咗異位性同過敏性接觸濕疹，但係呢一個提倡並冇涉及到非過敏性濕疹。專家提示啲醫生應該特別注意排除實際上係刺激性接觸性皮炎嘅情況。

常見嘅濕疹
濕疹
異位性濕疹（又叫做異位性皮膚炎或者小兒濕疹），被認為有遺傳性，常見喺屋企成員有花粉過敏、哮喘嘅家庭。患者塊面、頭皮、頸、手腕內側、膝頭後側同埋臀部容易發現有發痕嘅皮疹。呢種濕疹喺已發展國家非常之常見，仲不斷咁增長。
主婦濕疹（又叫做富貴手（中文：富貴手）又或者係進行性指掌角化症），好多喺成日接觸水同埋刺激性物品嘅人身上發現，例如家庭主婦同埋泥水佬等等。患者一般發病喺手指同埋手板，一般都唔會過手腕。患者會由手指開始生啲疱疹仔出嚟，然後啲疱疹仔就會變厚同角質化，嚴重嗰陣時皮膚會乾燥、剝落甚至乾裂到見血。呢種病一般被認為係同皮膚過敏反應有關，最近亦都有報告指話係缺乏維他命A去保護雙手有關，所以治療嗰時成日會用到服食抗過敏藥同埋搽外用（中文：外用藥物）嘅藥膏，亦都會因情況而補充維他命A嚟治療。主婦濕疹嘅癥狀因為同比較嚴重嘅汗疱疹（中文：汗疱疹）相似，所以應該由醫生判斷嚟治療。
汗疱疹（中文：汗疱疹）（又叫做汗疱或者汗疱濕疹），汗疱疹係一種成日發現喺手腳嘅皮膚病（中文：皮膚病），呢樣嘢會喺手掌、手指罅同腳掌出現透明好似珍珠咁樣嘅水泡仔，呢啲水泡仔嘅大細大約係１—５mm，偶爾可以出現大水泡，通常會跟住中度至重度嘅痕癢。啲水泡通常喺啱啱發嗰陣時𢱑痕得最犀利。啲水泡通常喺２—３個禮拜去消退，之後痕癢感就會下降，逐漸形成環形嘅甩皮屑或者甩皮。有時病灶會變成紅斑、甩皮、苔癬化（變厚同表面粗糙）等等慢性濕疹嘅變化。患者通常喺急性發作期最痕，佢哋成日會忍唔住去𢱑痕或者去摩擦患處，𢱑穿皮膚同埋續發性嘅細菌感染都有可能會發生。皮膚如果有裂口或者係續發性細菌感染嗰時會有疼痛或者壓痛嘅症狀。併發症包括咗細菌感染（中文：病原細菌）、蜂窩性組織炎（中文：蜂窩性組織炎）、淋巴管發炎（中文：淋巴管發炎）等等。唔清楚汗疱疹發生嘅原因，而家已知係同壓力有關，好多患者會因為情緒壓力而搞到惡化或者發作。另外，悶熱亦都係其中一個原因，所以汗疱疹成日喺春天尾同夏天發作。
2004年1月，美國嘅皮膚科醫學會雜誌入面有一篇文章報告咗５個汗疱疹嘅病例。呢啲病例喺照咗陽光入面嘅長波紫外線之後就會誘發汗疱疹嘅發作。由呢個嚟推論，對某啲患者嚟講，除咗悶熱之外，夏天酷熱嘅陽光可能亦都係其中一個誘發因素。病理切片檢查顯示，汗疱疹並未有侵犯到汗腺，亦都冇汗腺功能嘅異常現象，所以叫做汗疱疹其實係個唔啱嘅命名。但係研究顯示，患者嘅局部排汗量係正常人嘅２.５倍。
外國有報告話有啲患者喺食到含有鎳、鉻酸鹽（中文：鉻酸鹽）、新黴素（中文：新黴素）、喹啉（中文：喹啉）等等嘅過敏原之後會引發汗疱疹。喺做皮膚貼布測試嗰時，分別有28%嘅患者對鎳過敏，有16%嘅患者對鈷過敏，同埋有20%嘅患者對鉻過敏。有啲患者雖然對鎳、鈷、鉻呢啲金屬嘅貼布測試嗰陣呈陰性反應，但係佢哋喺食到鎳、鈷、鉻嗰時仍然會引發汗疱疹嘅發作。所以對於口服金屬化合物敏感，加上局部嘅多汗，被認為係導致有汗疱疹嘅重要原因。

治療
濕疹嘅成因並唔係單一因素，而係由幾個原因共同互動影響嘅結果，裡面包括咗人體本身例如係過敏體質嘅免疫機能變化、皮膚嘅保護能力下跌、反覆受損嚟唔及去修復、喺皮膚受損嘅情況之下容易產生後續嘅發炎感染（例如係黴菌同埋細菌感染）。
患者要避免去過度清潔、皮膚嘅強化保護同埋保濕係根治濕疹嘅不二法門。

保濕
皮膚發炎會令到皮膚嚴重乾燥，對患處做保濕可以有益治療同埋維持自然嘅濕潤。用嚟做保濕嘅藥劑叫做「潤膚劑」，呢樣嘢嘅用法係：喺最乾燥同破裂嘅皮膚上面搽最厚嘅油膏。一啲醫生傳統嘅處方係比較稀嘅潤膚油，例如係水性乳膏，但係當皮膚破裂得嚴重嗰時，呢啲仍然可能會搞到皮膚乾燥。事實上，呢樣嘢只係被許可用嚟沖涼嗰陣時做番梘嘅代替品。亂咁用「潤膚劑」會加重病情。

藥膏
複方氟米松軟膏係含氟米松同埋水楊酸嘅糖皮質激素複方製劑，裡面嘅氟米松係作為一種局部外用糖皮質激素嘅藥物，有抗炎同埋抗過敏嘅作用，而水楊酸就有輕度嘅抗細菌同抗真菌作用，仲可以促進糖皮質激素穿透去到皮膚嘅深層部位。

止痕
抗組織胺藥（中文：抗組織胺藥）可以減輕濕疹發作嗰陣時嘅痕癢，減少去𢱑痕跟住就可以減少瘙癢循環（對皮膚嘅破壞同刺激）。辣椒素（中文：辣椒素）被用喺皮膚去做一種反刺激。例如係薄荷呢種對神經傳遞有作用嘅其他藥物亦都被發現可以用嚟減弱體內嘅瘙癢訊號。

避免
患者應該要去做致敏原嘅測試，仲根據測試結果去避免接觸同埋去食搞到過敏嘅物質同食物。
避免去著羊毛底衫褲或者尼龍質地嘅衫。
體溫（中文：體溫）過高亦都會刺激皮膚。
避免過度嘅清潔。建議去用單純嘅清水溫和咁沖洗患處就好，水溫嘅控制亦都係非常之重要，用暖暖哋去到涼嘅水溫可以減少刺激同埋發炎充血情況嘅發生。沖涼嗰陣亦都應該盡量避免「搓、擦、洗呢啲動作」。
天氣

天氣係指大氣層發生嘅各種現象。通常來講，如果係唔特別講到明嘅話，「天氣」呢個詞係講緊地球上嘅天氣。
天氣係唔少社交場合打開話題嘅開場白，因為或多或少人人都識講。
天氣有時會叫天候（「候」讀「口」，所以好多時寫做天口）或者天時，譬如「天候凍」或者「天時凍」即係天氣寒冷。
維基同享有多媒體嘅嘢： 天氣
對等文本

相中嘅係羅塞塔石碑；一般認為羅塞塔石碑嘅事反映，對等文本對學語言嚟講係幾咁重要。
對等文本，又或者叫平行文本（參照英文：parallel text），指嘅係有兩份或多份文本，佢哋喺內容上相對應，但係就用咗唔同嘅話嚟寫，例子可以睇吓《新約全書・中西字》嘅新約聖經，同一段內容會用英文同漢字粵文寫，以粵語為母語、識睇漢字嘅人，可以一路睇一路學英文。

概論
舉例說明，想像家吓要整一份粵英平行嘅《新約聖經》文本。呢份文本理應要句句說話都有粵文版同英文版。即係好似噉：
（英文） Then Jesus came from Galilee to the Jordan to be baptized by John. But John tried to deter him, saying, "I need to be baptized by you, and do you come to me?"
（粵文） 其後耶穌由加利利嚟到約旦，準備接受約翰嘅洗禮。不過約翰就似乎有啲驚訝，講：「應該係我接受你嘅洗禮喎，點解你會嚟我呢度？」
呢份文本就達致粵英並行。
對等文本有好多用途，例如可以用嚟幫人學語言，又或者用嚟做語料教電腦做粵英翻譯呀噉。

歷史
喺翻譯同語言教育等領域嘅歷史上，對等文本一直都相當有用。
譬如係羅塞塔石碑嘅事就好出名：羅塞塔石碑係一塊遠古嘅石碑，據考究出自古埃及；塊石碑喺一七九九年被發現，用咗三文兩語（聖書體古埃及語、世俗體古埃及語同古希臘文）寫同一段說話；之前，學界一路都無法解讀古埃及語，但靠住古希臘語（已知嘅語言）同羅塞塔石碑，得以學識少量古埃及語字詞，然後佢哋就可以推測其他古埃及文文獻寫咗啲乜。呢件事反映咗對等文本對學習未知語言嚟講係幾咁有用。
2025年安大略省省選

2025年安大略省省選，或者安大略省第44屆省選，係由加拿大安大略省省長杜格福特聲稱喺特朗普關稅威脅之下要取得更強嘅民意授權，所以喺2025年1月28號向省督杜蒙要求解散省議會而引發，正式投票日2月27號，提前投票2月20號至22號，係1981年以嚟第一次喺冬天舉行嘅省選。選舉日夜晚10點，安省保守黨已經過贏咗大多數，係1959年以嚟第一次有任何政黨連續三次大多數執政，佢亦令安省自由黨喺省議會攞返正式政黨地位。
呢次省選本來係定咗喺2026年6月；搬去2025年2月27號，亦即係將省選提前咗一年有多。杜格福特其實喺2024年5月已經暗示可能會提前省選，只係當時未有籍口。
2月19號

2月19號係公曆年嘅第50日，離年尾重有315日（閏年316日）。
<< - 2月 - >>



大件事
1865年：長崎市大浦天主堂（日文：大浦天主堂）落成。
1878年：愛迪生攞到留聲機嘅專利權。
1881年：干沙州成為美國首個唔俾賣酒精產品嘅州。
1913年：Pedro Lascuráin Paredes（西班牙文：Pedro Lascuráin Paredes）出任墨西哥總統少過一個鐘頭，係世界史上任期最短嘅總統。
1916年：第一次世界大戰期間，德軍向法國城市凡爾登發動攻擊，喺八個鐘頭之內發射咗一百萬個炮彈，但係法軍堅守陣地，打敗咗德軍。
1934年：中華民國國民政府軍事委員會委員長蔣介石喺南昌行營發表演說，發起「新生活運動」。
1942年：美國總統富蘭克林羅斯福簽9066號行政命令（英文：Executive Order 9066），授權將112千幾名住喺美國嘅日裔美國人同日本人強制送去拘留營。
1945年：美國海軍陸戰隊喺硫磺島登陸，向日本守軍發動進攻，硫磺島戰役爆發。
1986年：蘇聯和平號太空站發射升空，成為人類首個可以進行長期研究工作嘅太空站。
2017年：第34屆厄瓜多爾總統選舉首輪投票，由利寧莫雷諾同拉索打入4月2號嘅次輪投票。
2018年：臺灣宜蘭晚間發生黎克特制5.3級地震，震源深度46.5公里。
2020年：前大韓民國總統李明博被二審判處有期徒刑17年，當庭收押，六日後保釋。
2021年：美國喺退出《巴黎協定》107日之後重返該協定。
殘差同誤差

殘差（英文：residual）同誤差（error）喺統計學同機械學習等領域上係兩個相近嘅概念。喺最嚴格嘅用詞上，殘差係指一個數學模型做預測嗰陣佢個預測同現實數值差幾遠，而誤差係指一個量度到嘅數值同真嗰個差幾遠。
統計圖

一幅統計圖（粵拼：tung2 gai3 tou4）係指一幅將數據表達出嚟嘅圖像。喺統計學上成日用到。
今晚乜都拗

《今晚乜都拗》（Express Yourself Tonight）係香港無綫電視嘅遊戲節目，由森美主持，每集請唔同藝人嘉賓就一個特定議題進行辯論。節目由2025年2月10號至2025年2月28號逢禮拜一到五晚22:30－23:05喺翡翠台播。
多哈艾阿拉比

多哈艾阿拉比（英文：Al-Arabi SC）係卡塔爾多哈嘅一間職業足球球會，依家踢緊卡塔爾星級足球聯賽。
韋根足球會

韋根體育足球會（英文：Wigan Athletic Football Club）係喺英倫西北部大曼徹斯特郡韋根嘅足球球會，主場喺DW運動場，喺1932年成立。
吳偉豪

吳偉豪（粵拼：ng4 wai5 hou4，Ricco Ng，1998年6月20號—），係香港無綫電視旗下經理人合約男藝員。

簡歷
吳偉豪阿爸阿媽都係公務員，小學同中學都讀國際學校。佢喺2015年第28期無綫電視藝員訓練班畢業，之後喺2016年新處境劇《八時入席》飾演林禾呢個角色，而開始畀觀眾識。
傳聞吳偉豪有個大自己十歲嘅女朋友Charlotte，現雙方已經斷關係，原因未明。
唐卡士打流浪足球會

唐卡士打流浪足球會（英文：Doncaster Rovers F.C.）係英格蘭唐卡士打一間職業足球球會，依家踢緊英格蘭乙組足球聯賽。
孟買

孟買有兩個主要港口，一個係尼赫魯港，另一個就係孟買港。尼赫魯港處理全印度六成嘅貨櫃貨物，而孟買港就主要處理印度西北部嘅傳統貨物，所以可以講孟買地區係印度嘅海上門戶。印度海軍嘅西部艦隊司令部基地同埋造船廠都喺度。

交通
查特拉帕蒂・希瓦吉終點站 - 聯合國教科文組織嘅世界遺產
孟買單軌鐵路
孟買地鐵
查特拉帕蒂・希瓦吉國際機場T2航站樓
孟買嘅公共交通包括孟買近郊鐵路、單軌鐵路、孟買地鐵、BEST巴士、的士、三輪車、渡輪同埋飛機。
孟買近郊鐵路有中央鐵路（CR）同西部鐵路（WR）兩個網絡。中央鐵路以查特拉帕蒂・希瓦吉終點站（印度最多人用嘅車站）做總站，覆蓋市中心、東北部、東南部同埋近郊地區。西部鐵路以教堂門站做總站，主要覆蓋市西部同埋近郊地區。2014年6月8號，孟買地鐵一號綫開通。車廂係中國嘅中車南京浦鎮車輛製造嘅。長途鐵路方面，印度鐵路將孟買同全國各大城市連接起嚟。
BEST（孟買電力交通公司）負責運營市內巴士，覆蓋咗大部分市區。佢哋有雙層巴士同冷氣巴士，市民多數用巴士做短中程通勤。因為鐵路喺長途通勤時可以慳錢，但係短中程通勤嘅話巴士反而平啲。另外，的士（黑黃雙色車身）同三輪車都係市民嘅重要交通工具。
查特拉帕蒂・希瓦吉國際機場位於市中心34公里外，係空中門戶，亦係南亞最繁忙嘅機場。孟買處理咗印度全國25%嘅國內航班同38%嘅國際航班。由日本飛嘅話，全日空（ANA）同印度航空都有由成田國際機場飛孟買嘅直航航班。
Template:Clearleft

觀光
英國旅遊指南《Rough Guides》喺2014年公布嘅「全球最迷人嘅20個城市」排名中，孟買市排第5，係亞洲最高排名。
象島石窟群
花神噴泉
孟買市內嘅主要旅遊景點有：
坎黑里石窟群 - 公元前1世紀左右開始建造嘅109個古代佛教石窟寺院群。
象島石窟群 - 被聯合國教科文組織列為世界遺產嘅印度教石窟寺院（編號244）
尚卡爾石窟
印度門 - 高26米，係港口城市孟買嘅標誌。1911年為紀念英國當時嘅國王佐治五世同瑪麗王后訪問印度而建，採用16世紀古吉拉特邦嘅建築風格。
泰姬陵酒店
查特拉帕蒂・希瓦吉站（前身係維多利亞終點站） - 被聯合國教科文組織列為世界遺產（編號945）
喬帕蒂海灘
查特拉帕蒂・希瓦吉博物館（前身係威爾斯王子博物館）
教堂門（印度西部鐵路總部）
馬尼巴文 - 印度國父聖雄甘地由1917年至1934年住過嘅屋。而家變咗甘地博物館。
孟買高等法院 - 1878年建成嘅哥特式建築。作為孟買維多利亞哥特式同裝飾藝術建築群嘅一部分，喺2018年被列入聯合國教科文組織世界遺產（編號1480）
朱胡海灘
國立現代藝術館 - 位於賈漢吉爾公共大廳
桑賈伊・甘地國家公園

氣候
孟買地處熱帶，瀕臨阿拉伯海，氣候大體可分做兩個主要季節：濕季同乾季。濕季喺5月到10月之間，特點係濕度好高，氣溫超過30℃。喺6月到9月之間，季風帶嚟大量降雨，佔年降雨量2,200毫米嘅絕大部分。乾季喺11月到4月之間，特點係濕度中等，氣溫溫暖到炎熱。喺1月到2月期間，涼爽嘅北風帶嚟寒意。通常全年溫度喺11℃到38℃之間。
倫敦德里

倫敦德里（愛爾蘭蓋爾文：Londaindoire；英文：Londonderry），當地又叫德里（愛爾蘭蓋爾文：Doire Cholm Cille或Doire；英文：Derry），係英國北愛爾蘭第二大城，人口9萬。
倫敦德里係1972年流血星期日嘅發生地。
清奈

清奈，或者譯金奈，舊名馬德拉斯，係印度淡米爾納德邦嘅首府。佢係印度其中一個資訊科技產業好發達嘅城市。

氣候
清奈屬熱帶莽原氣候，全年炎熱，每年5月到6月最熱。
王籽

王籽（英文：Alice Wong，2000年—）係香港女模特兒，香港、馬來西亞混血，2023年5月喺台灣拍AV，成為繼素海霖後第二位拍AV嘅香港女仔，亦係頭一位拍台灣AV嘅香港女仔。

簡歷
王籽細個同屋企人關係唔好，18歲識咗個男人後結婚，同年生咗個仔，但同老公關係都唔好，三年後就離婚，成為單親媽咪。佢為咗養家開始影開大尺度嘅相去賣，之後識到一位台灣攝影師介紹佢去拍台灣AV，為咗搵錢而應承咗。佢拍咗套長42分鐘大嘅無格仔AV。
加爾各答

架利吉打（孟加拉文：কলকাতা，Kolkata ；舊Calcutta），國語繙加爾各答，係印度一城市，大都會區排第三大。佢喺該國嘅東部，歸西孟加拉邦，亦係該邦首府。城喺恆河三角洲，恆河支流胡格利河東岸，出得去孟加拉灣，靠近隔離孟加拉國。成個大都會人口一千五百三十萬。市長係Firhad Hakim。

文化
泰戈爾
19世紀時，背景係豐富嘅「黃金孟加拉」，出咗好多大詩人，例如泰戈爾。德蘭修女喺1948年到1997年期間，都喺加爾各答活動。另外，亞洲第一位獲得諾貝爾經濟學獎嘅阿瑪蒂亞森，都係加爾各答大學嘅畢業生。孟加拉自古以來就有活躍嘅戲劇，但當時英國人將莎士比亞等歐洲戲劇帶入，受呢啲影響，發展出獨特嘅戲劇，自19世紀末以來，加爾各答成為印度戲劇嘅中心城市。此外，加爾各答出身嘅薩耶哲雷係一位著名嘅電影導演。
加爾各答有好多大學，包括1857年創立嘅加爾各答大學。

板球
伊甸園
板球係一項非常受歡迎嘅運動。佢被稱為現代娛樂中最具象徵性嘅運動，仲話比寶萊塢電影更受歡迎。二十20形式嘅職業聯賽印度超級聯賽 (IPL)所屬嘅加爾各答騎士就係佢嘅代表隊。佢哋曾喺2012年同2014年兩次奪冠。主場係伊甸園，以前亦曾擔任板球世界盃嘅比賽場地。IPL每場比賽嘅播映權費用約為11億4000萬盧比（約20億日元），超過足球嘅英超聯，成為全球職業體育聯賽中僅次於NFL嘅第二位。根據2022年福布斯嘅報告，加爾各答騎士嘅資產價值達到11億美元，規模係無論係北美四大職業體育聯賽定係歐洲足球強隊都唔會輸。

足球
足球都係一項受歡迎嘅運動。世界頂尖嘅板球職業聯賽印度超級聯賽（IPL）嘅加爾各答騎士就係佢嘅主場。喺2013年，I聯賽一級有東孟加拉FC、莫亨巴根AC、帕利安箭、普拉亞格聯合SC四隊喺加爾各答設有主場。呢四隊都喺加爾各答東部嘅濕地填海地帶——鹽湖區，佢哋嘅主場係鹽湖體育場（觀眾容量12萬）。特別係東孟加拉FC同莫亨巴根AC係兩大名門隊伍，佢哋喺德比賽即加爾各答德比中嘅對決吸引咗好多觀眾。

氣候
架利吉打屬熱帶氣候。年平均氣溫係26.8℃，月平均氣溫由19℃到30℃。夏季炎熱潮濕，喺5到7月最高氣溫經常超過40℃。冬季持續得2個半月，喺12月同1月，氣溫會跌到12℃–14℃。有記錄嘅最高氣溫係43℃，最低氣溫係5℃。
艾歷斯

艾歷斯，香港親中派政治人物兼回教界人士。

政治立場
佢係香港親中派成員。
喺維吾爾族種族滅絕問題上，雖然國際社會對中國共產黨嘅做法有唔少批評，但佢就話新疆基本人權得到保障。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
佢曾經喺大幅度削減直選議席同埋排除民主派參選嘅2023年香港區議會選舉入面，參選油尖旺南區。
鄭麗娟

鄭麗娟，香港親中派教育界人士，別名「Tammy校長」，五邑鄒振猶學校校長，主要做中國語文教育，有時會接受一啲媒體訪問分享佢嘅教育理念。
佢曾經參與公開聯署支持北京未經諮詢或香港人同意，強行訂立嘅《港版國安法》。
郭樹鈿

郭樹鈿，香港親中派生意人，人稱「Tim Sir」，係從事真跡油畫嘅企業家，亦係一位魔術師，其後轉向金融業發展。而家係駿溢環球金融集團有限公司業務推廣董事。
1971年佢中學畢業後拜師做油畫學徒，去到1980年趁着中國內地改革開放喺廣東省茶山鎮開辦真跡油畫繪畫廠，1990年一度移民紐西蘭。
佢曾經參與公開聯署支持北京未經諮詢或香港人同意，強行訂立嘅《港版國安法》。
紀欣

紀欣，台灣親北京派人物。

政治立場
佢係台灣親北京派成員，主張兩岸和平統一台灣，實行一國兩制。
佢曾經係「中國統一聯盟」主席，2013年5月3日卸任。
數數據

數數據（粵音：sou2 sou3 geoi3，當中數係數嘢個數）係指「數某件事發生咗幾多次」嘅一種數據，數值只可以係正整數。
澀谷區

澀谷區（粵拼：sap1 guk1 keoi1；日文：渋谷区(Shibuya ku)）係日本東京嘅其中一個區。
呢個區同新宿區、千代田區一樣，係東京嘅中心地帶，所以一樣係商業區。東急集團個大本營就係喺呢度。呢度重有好多百貨公司，好似西武百貨、東急百貨同埋109百貨為中心。
新宿區

新宿區（日語：新宿区／しんじゅくく Shinjuku-ku）係日本東京嘅其中一個區。
新宿區喺東京都入面正中央偏西，係日本最繁華嘅商業中心之一。其中最出名嘅係歌舞伎町，就係喺新宿區入面。
劉天正

劉天正（英文：Timothy Lau），香港傳統親中陣營民建聯黨員，前任中西區區議員盧懿杏嘅徒弟，曾經做過10年電台兒童節目主持，亦曾經參選第6屆香港區議會選舉，第9屆青年民建聯秘書長。

疑失實指控區內法團
武漢肺炎疫情期間，佢曾經聲稱均益大廈二期業主立案法團管理委員會（管委會）可恥，話佢哋因為政治問題拒絕民建聯將口罩送到住戶信箱，但管委會之後反駁，話劉天正從來無向管委會申請派口罩。

武漢肺炎疫情期間侮辱被隔離人士
武漢肺炎疫情期間，政府不時突然封區，禁止居民外出配合政府嘅檢疫工作。而家住西營盤均益大廈嘅中西區區議員葉錦龍，喺2021年3月31號，就要往隔離酒店檢疫。但當佢同其他居民登上往隔離營嘅巴士嗰陣，民建聯楊學明就喺旁邊大笑，叫葉錦龍「入到去要生生性性做人」，而劉天正亦喺旁邊大聲譏笑，又話「有病毒傳染他人就唔好」。葉錦龍批評，佢哋兩個咁做係侮辱所有要強制檢疫、不幸感染武漢肺炎病毒嘅人，包括今次嘅相關住戶，亦影射「所有於懲教院舍的人等同染疫」，其心可誅。葉錦龍又話，政府嘅抗疫隔離等同懲罰性監禁。

選舉經歷
喺2019年香港區議會選舉期間，佢出選西營盤選區，但係因為親中派漠視民意反對，堅持如期修訂逃犯條例，選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。
2023年12月，劉天正參選2023年香港區議會選舉，喺三會委員可以互相提名都唔當係利害衝突嘅制度下，佢終於成為中區區議員。
計艷莉

計艷莉，香港親中陣營政治人、生意人（香港志成國際集團副董事長）。

政治立場
佢係香港親中派成員，支持排除民主派嘅所謂「愛國者治港」，對外國政府關注香港嘅做法亦持不友善態度，曾經喺2021年初公開發言，話自香港主權移交以來，危害國家安全同破壞香港繁榮穩定嘅亂像不斷。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
佢曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。

家庭
佢係「電剪大王」計佑銘嘅太子女，阿媽係計魏鳳英。
佢亦係施子清前任四少奶（施榮忻第一任老婆）。
黃顯倫

黃顯倫，香港親中派人物。
佢喺貴州創辦青少年體育教育培訓機構，有時會就香港人前往貴州發展，接受媒體嘅訪問。

政治立場
佢係香港親中派成員。曾經參與貴州省委統戰部同貴州海外聯誼會聯合舉辦嘅「重走長征路奮進新征程」國情研修班。

爭議
香港網絡大典同埋連登討論區都有提及，指控佢涉及1040陽光工程騙案。
關嘉敏

關嘉敏（英文：Carman Kwan Ka Man，1994年8月24號—）係香港女藝人，女子組合Bingo隊長，而家係天盟娛樂（中文：天盟娛樂）、邵氏兄弟同無綫電視旗下藝人。

簡歷
關嘉敏喺香港專業教育學院商業文憑畢業，讀一年班嗰陣參選過「FACE USTAR大專校花校草大選」，嗰時佢賣點係中國舞10級，重攞過校際舞蹈節金獅獎同香港舞蹈公開賽冠軍。
關嘉敏喺2016年加入天盟娛樂（中文：天盟娛樂），做咗新成立嘅五人女子組合Bingo嘅隊長。同年佢喺ViuTV真人騷節目《脫獨工程》，做其中一位參賽者嘅替身，因為幾靚女加埋個樣似周秀娜而開始畀觀眾留意。
2020年關嘉敏參選ViuTV選秀節目《全民造星III》，入圍廿強後止步。
2021年關嘉敏加入邵氏兄弟同無綫電視，同年參加無綫跳舞選秀節目《盛·舞者》，攞到第五名。2024年佢參加無綫扮嘢選秀節目《福祿壽訓練學院》，攞到第二名，當中比較出名嘅扮嘢演出包括扮王菲同譚輝智。
施俊僑

施俊僑，香港親中派人物。
佢曾經公開叫人喺大幅度削減直選議席同埋排除民主派參選嘅2023年香港區議會選舉投票。
周百恩

周百恩（英文：Brian Chow，1995年8月18號—），係香港男藝人，2021年無綫電視藝員訓練班學員，畢業後加入無綫電視。
佢2014-2020年期間喺南京藝術學院以及北京電影學院主修表演系畢業。
佢曾演出中國內地電視劇《若你安好便是晴天》同《第二次人生》。
佢2021年大學畢業返香港參加第三十一期藝員訓練班而加入TVB。佢自細熱愛戲劇同音樂，理想做好每一個演出。
佢擅長戲劇表演、唱歌、彈結他同鋼琴伴奏。運動方面就喜歡打桌球、羽毛球同籃球。

演出
呢個表唔完整，歡迎加料。
吳日峰

吳日峰，香港親中派政治人，曾經參與2023年香港區議會選舉。
佢透過關愛隊支持並推廣北京未經諮詢或香港人同意，強行訂立嘅《港版國安法》。
張偉楠

張偉楠，香港民建聯政治人物，曾經參與2019年香港區議會選舉但係落敗。2023年12月，佢再度參選區議會選舉，合併選區及新制度下，以11693票成為南區西北區議員。
佢透過關愛隊支持並推廣北京未經諮詢或香港人同意，強行訂立嘅《港版國安法》。
卓金鵬

卓金鵬，香港親中派政治人。

政治立場
佢係香港親中派成員。
佢曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。
佢透過關愛隊支持並推廣北京未經諮詢或香港人同意，強行訂立嘅《港版國安法》。
廣義線性模型

迴歸分析可以用嚟展現兩個變數（圖中打橫軸同打戙軸）之間成咩關係。廣義線性模型都可以做到呢點，但就唔使假設啲變數呈常態分佈。
廣義線性模型（參見英文：generalized linear model，glm）係統計分析一種，始於二十世紀。做研究嘅人靠住廣義線性模型，可以得知某個應變數同若干個自變數間有乜嘢關係。譬如依家做宏觀經濟學研究，研究者量度一個國家或地區嘅各種條件，包括係個國家地區嘅人口、利率以及失業率等，想知道呢啲自變數會點樣影響「笪地方嘅本地生產總值」呢個應變數。
一般認為，廣義線性模型有個好處，就係比較「有彈性」，唔使假設啲變數跟常態分佈。喺諸如經濟學、醫學、工程學等好多領域，研究緊嘅變數好多時都唔跟從常態分佈，而普通嘅迴歸分析假設咗啲變數跟常態分佈，就好多時都用唔著。喺呢啲情況下，研究者有必要用廣義線性模型，先可以解答手上嘅問題。
廣義線性模型係廣義化嘅模型。普通嘅迴歸分析可以當係廣義線性模型嘅一個「特殊個案」，係假設啲變數呈常態分佈嘅廣義線性模型。除此之外，廣義線性模型仲可以包含好多種統計模型，譬如係邏輯迴歸同埋泊淞迴歸呀噉。

基本概念
睇埋：迴歸分析同常態分佈
迴歸分析係統計學入便一種基礎嘅統計模型，用嚟剖析一個應變數 DV 同若干個自變數 IV 之間嘅關係。簡單嚟講，迴歸模型可以由數據當中搵出規律，建立一個類似噉嘅模型：
；當中
代表咗截距；
、、同  分別代表咗三個 IV；
 代表咗  呢個 IV 對個 DV 有幾大影響力，其他嗰兩個  同  都係同一道理。
由過往數據得出模型，研究者就可以更深入理解研究緊嘅現象（知道啲 IV 係咪真係能夠預測 DV ）而且將來佢攞住個模型，仲可以透過量度 IV 值嚟預測 DV 值。舉個應用例子：想像依家要做營銷，一間企業睇吓過往嘅數據，建立迴歸模型描述廣告費用同營業額之間嘅關係，得出個模型之後，就可以得知
「廣告費用每增加 1,000 文，營業額平均會升 5,000 文」
噉嘅資訊，當中廣告費用係自變數（用嚟做預測）而營業額係應變數（被預測嗰個）。班研究者有咗個模型，第時就做預測同埋幫手制定營銷策略。
傳統上，迴歸分析會假設咗啲變數嘅量度誤差服從常態分佈，即係話呢啲變數理應係噉：大部分數值都集中喺平均值附近，極端數值較少出現。假如研究緊嘅變數唔服從常態分佈，又照用迴歸分析，就會搞到得出嘅模型唔準確。
呢幅圖打橫條軸係「個變數嘅可能數值」而打戙條軸係「每個值出現嘅機率」。呢幅入便嗰個變數跟從常態分佈。
喺實際應用上，好多變數的確係大致跟常態分佈嘅，所以迴歸分析嘅假設冇問題，但又有多變數嘅數據明顯唔符合常態分佈，譬如數數據（想像分析某產品每日賣出幾多件）嘅誤差可能會呈泊松分佈而非常態分佈，而且好多描述人類行為嘅變數都會有好多極端值，有高嘅偏度同峰度，呢啲噉嘅變數就難以用迴歸分析嚟研究。不過，呢啲變數喺各門社會科學度都好常見。
廣義線性模型有助應付呢個問題，因為呢種分析方法放寬咗對誤差嘅假設。

三大部份
喺廣義線性模型入便，個應變數 Y 每個出到嘅數值都假設咗係由某種指數型分佈產生嘅。指數型分佈包括好多種概率分佈，諸如常態分佈、二項分佈、泊淞分佈以及伽瑪分佈等等。噉：
呢度嘅 E(Y | X) 係 Y 喺 X 條件下嘅期望值；Xβ 係線性預測子，即係未知參數 β 嘅線性組合，最後 g 就係連結函數。未知參數 β 可以用最大似然估計或者貝葉斯式嘅技術嚟估計。
黃元山

黃元山博士（Dr Stephen Wong Yuen Shan，1974年12月22號—）係前香港立法會議員、而家喺香港政府特首政策組（中文：特首政策組）李家超現屆政府嘅班子組長，團結香港基金高級副總裁兼公共政策研究院院長，香港大學專業進修學院中國商業學院客席副教授。

選舉經歷
2022年，佢有份提名李家超參與2022年香港行政長官選舉。
劉權輝

劉權輝，香港親中派人物。深圳國瓷永豐源股份有限公司董事長。
佢曾經參與公開聯署支持北京未經諮詢或香港人同意，強行訂立嘅《港版國安法》。
阮兆輝

阮兆輝（英文：Franco Yuen Siu-fai，1945年11月1號—），香港親中派粵劇演員、作家。

政治參與同經歷
2018年9月5號，阮兆輝喺香港中文大學
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
顏米羔

顏米羔（英文：Ngan mic-GO，1981年3月9號—），本名顏金達，係香港電影導演，攝影師，亦係一位歌手 。

簡歷
顏米羔1981年喺福建泉州石獅出世，兩歲時同家人移居嚟香港。畢業喺香港道教聯合會青松中學（中文：香港道教聯合會青松中學），中學畢業後，喺2001年入讀香港演藝學院電影電視系學士課程，選修剪接。讀演藝學院嗰時，同同學組成製作公司，代客拍攝婚禮攝影， 用賺到嘅錢嚟創作，2003年退學全職投入攝影工作 。

攝影
2004年佢公司曾經投得香港電台電視部外判節目《人間搜畫》，攝製咗紀錄片《薪火失傳》，擔任剪接工作。同年参與電影《大城小事》，負責拍攝製作花絮。
2005年起開始為郭富城演唱會擔任硬照攝影師。
2013年鄧麗欣喺銅鑼灣時代廣場舉行《StepFree慈善相展》展出嘅相片都喺由顏米羔拍攝。
2014年出版《史上最JOGO的婚禮》。同年，為蘇永康夫婦喺美國拉斯維加斯沙漠拍攝婚照 。

導演
2016年執導電影《私人會所》，喺2017年公映 。
2017年為電視節目《婚姻五重奏》擔任導演，節目於2018年1月ViuTV播出 。

音樂
顏米羔自細以郭富城為偶像，讀書時，都喺以郭富城唱跳歌曲參加唱歌比賽，而且2000年分別贏得觀塘區歌唱大賽同沙田國慶盃歌唱大賽冠軍，參賽歌曲係《馬路英雄》。然後喺2011年加入梁凱榳嘅樂隊 Supervisor，一直擔任樂隊嘅男主音之一，仲喺2016年成為獨立搖滾樂隊 Can Band 嘅第一代主音，期間更創作咗七首填詞作品  。
2023年參加香港電視廣播有限公司舉辦嘅歌唱比賽節目《中年好聲音2》，參賽編號3000，最後贏咗第三名 。比賽後，仲同參賽者譚輝智、劉威煌、梁浩賢、甘永傑、王嘉明、梁思傑再加上中年好聲音2導演潘文龍（龍導）組成輕鬆啲（HZD）。
許東晴

許東晴（英文：Claudia Koh，1995年8月30號—）係香港獨立唱作女歌手同音樂製作人，2021年喺香港樂壇出道，推出作品包括《830》、《 分割線》同《irrational》等。
2022年中，許東晴翻唱粵語版《不求月老》（原唱：韋禮安《如果可以》），YouTube點擊率超過八百萬。
漢族

漢族黃帝炎帝大禹姜尚老聃孔丘墨子嬴政劉邦劉徹蔡倫諸葛亮李世民趙匡胤朱元璋孫中山蔣介石毛澤東鄧小平李光耀成龍吳健雄魯迅鄧麗君屠呦呦蘇遼孫武李玟黃仁勳郭赫關羽朱熹杜甫徐光啟趙孟𫖯李小龍習近平莫言袁隆平王羲之總人口約1,430,000,000人約佔全球人口18.1%分佈地區 中國大陸1,370,000,000 臺灣23,592,598 香港7,330,000 澳門560,000 星加坡4,130,937 聖誕島1071 印尼3,043,315 泰國7,053,240 馬來西亞6,796,577 美國3,376,031 加拿大1,567,567 秘魯904,438 越南1,263,570 柬埔寨154,583 菲律賓1,146,250 緬甸1,672,387 俄羅斯998,000 日本508,413 澳洲614,694 南非350,000 英國296,623 法國230,515 意大利210,000 印度189,470 老撾185,765 巴西151,649 西班牙147,928 紐西蘭147,510 韓國20,000語言漢語宗教信仰主要係大乘佛敎、道敎。亦有信基督教、回敎以及其他敎。唔信敎嘅比率比較高。有儒敎、民間信仰背景。相關種族中華民族、華夏
漢族（粵拼：hon3 zuk6，又有諸如漢人、唐人、華人/族等稱呼；中國標準羅馬字：Han，字母代碼：HA，數字代碼：01）係中國主體民族，乃至係大中華地區嘅代表民族。其文化喺中國以至東亞影響深遠。漢族佔咗中華人民共和國（91.6%）、中華民國（98%）人口嘅大部份，此外喺星加坡（74.2%）、聖誕島（70%）佔好大比重，同時喺東南亞、北美等世界各地都有分佈。目前漢族人口大概係14億左右，佔全世界人口20%左右，係世界上人口最多嘅族群。雖然係中國嘅主體民族，不過元、清兩代，漢族喺中國係畀異族統治嘅。
喺中華人民共和國嘅官方定義度，漢族同另外55個少數民族組成咗中華民族。漢族分佈好廣、人口好多，地跨中國南北，大到南北中國嘅漢族喺遺傳上係有唔同嘅，噉係因爲喺歷史上一直有「漢化」現象，結果有好多外族就噉樣同化成漢族，所以南北漢人嘅相貌差異會幾明顯，同時漢族又分成好多個民系（分支）。
關於漢族係幾時形成就有得詏，有啲會從文明傳承睇，認爲起碼秦漢時就形成，之後並透過漢化不斷吸納異族而膨脹，甚至可以追溯到先秦上古；亦有學家從現代漢文化嘅成型睇，認爲漢族係明清之際先形成，最起碼係作爲現代民族嘅漢族，因爲吸納異族文化時亦變動咗原先嘅漢文化。而「漢」作爲民族名喺20世紀之前係唔多用嘅，經歷咗民族主義、共產主義等等思潮，先至推廣開、重成爲官方名。而早出埠、避過咗呢啲思潮嘅老趟唐人，反而係自稱爲「唐」。而喺之前，用得更多嘅係「華夏」，同時喺唔同嘅歷史當中嘅唔同地方，對「漢人」、「華夏」嘅定義都有差異。
KK園區

KK園區係個經營電訊詐騙、綁架勒索、人口販賣及活摘器官等生意嘅地方，以前叫做AA園區，因臭名遠播而改名。此地位於緬甸苗瓦迪邊緣，緊鄰泰國莫伊河，距離美索機場12分鐘車程。

歷史
呢個建築群喺2019年至2021年期間起好，去到2023年都仲有額外嘅工程進行緊。傳媒收集同報道咗幾十間呢啲詐騙工場嘅資料。 根據DW嘅報導，喺泰國邊境附近，最少有12個相關嘅詐騙地點。
喺2022年8月，緬甸軍政府大規模掃蕩苗瓦迪數百間網絡詐騙公司，迫使呢啲公司搬去仰光。 之後，軍政府嘅邊防部隊據點受到克倫民族聯盟（KNU）同佢哋嘅附屬組織嘅武裝份子襲擊。克倫民族聯盟係一個控制克倫邦部分地區嘅民族武裝組織。好多KK園區嘅詐騙行動喺襲擊期間暫停咗。
喺2023年6月7號，泰國當局宣佈佢哋已經停止向KK園區同埋水溝谷供電，因為緬甸軍政府冇續簽電力供應合約。

詳情
KK園區主要從事人口販賣，多年嚟都以東南亞國家為主，主要係平價勞動力。人蛇集團喺誘騙求職者之後，進行轉賣交易，會賣到泰國、緬甸、越南、柬埔寨、老撾，甚至去到杜拜。
國際救援組織（GASO）成員話，受害者喺轉賣之後仲可以二次轉賣，或者賠錢，意思即係毀約，但需要畀贖金，仲唔一定可以出嚟。如果送到去KK園區，基本上就係出唔返嚟，嗰道係人生嘅終點。
詐騙集團用各種名義釣魚進行拐騙，例如觀光、求職廣告、買辦、產業交流等。
KK園區個名畀人有高薪、高獲利嘅諗法，實際上入面充滿黃賭毒，而且詐騙盛行。
有少部分人雖然係畀人呃入去嘅，但係後嚟詐騙成績唔錯，或者染上毒癮，於是決定留低做賊繼續賺錢。
亞非拉

亞非拉係個亞洲、非洲傍埋拉丁美洲嘅合稱，大概等於第三世界。呢個詞由毛澤東推廣，攞嚟形容嗰三笪地方因為俾強國恰嘅關係，所以窮到褲穿窿嘅地方；呢笪地入面，並唔包括叫做有啲財同有啲勢嘅部分。
1955年喺印尼萬隆舉行嘅「亞洲非洲會議」（又叫做萬隆會議）係一個好重要嘅里程碑。呢個會議聚集咗好多亞非國家嘅領導人，大家一齊討論點樣反對殖民主義、爭取民族獨立、促進經濟發展等等。萬隆會議可以話係「亞非拉」意識嘅重要起源，亦都推動咗「不結盟運動」嘅興起，就係啲國家唔想加入美蘇任何一邊陣營，想行自己嘅路。
隨住時代嘅發展，世界格局都發生咗好大嘅變化。冷戰結束之後，「第三世界」嘅概念慢慢開始式微。「亞非拉」呢個詞，而家都比較少人用，或者會用「全球南方」、「發展中國家」呢啲詞語嚟代替，但係佢嘅歷史意義同埋影響力都唔可以忽視。
私那

私那（或者寫成司拿，英文：Sealer），即係防潮油。係用喺底漆後、批灰前既油漆，有水性、油性、油性用松節水、水性用天拿水、用光油好尐，因為防水更好。

功能
私那雖然強度唔係好高，但係都有好多用途㗎。佢哋可以將頂部結構密封到底層，喺防水嘅工序入面特別有效，可以防止濕氣入（或者出）佢哋用喺嘅組件。佢哋可以提供隔熱同埋隔音嘅效果，仲可以做防火屏障。 佢哋都可能有電氣特性。封口膠都可以用嚟簡單噉抹平或者填補啲窿罅。通常都需要佢哋同時做到幾樣呢啲功能。
私那有三個基本功能：佢填補兩個或者更多底層之間嘅罅隙；佢形成一個屏障，呢個屏障係因為封口膠本身嘅物理特性，同埋佢黏附到底層嘅能力；而且佢喺預期嘅使用壽命、使用條件同埋環境入面，都可以保持密封嘅性能。封口膠之所以可以做到呢啲功能，係因為佢哋嘅配方啱啱好，可以達到特定嘅應用同埋性能。但係除咗黏合劑之外，其實好少有嘢可以代替到密封嘅工序。
燒焊或者焊接喺某啲情況下可能可以做替代品，不過就要睇吓底層係乜嘢，同埋啲底層喺使用嘅時候會有幾多相對郁動。但係，有機彈性膠提供嘅簡單同埋穩陣嘅特性，通常令到佢哋成為執行呢啲功能嘅明智之選。
ELIZA

ELIZA 係一個早期嘅自然語言處理電腦程式，1964年到1966年由 Joseph Weizenbaum 響麻省理工學院創建。源碼一直以為失傳咗，直至2021年搵返印咗出嚟嘅備份。
佢用咗一種模塊化嘅結構，可以插入唔同嘅所謂手稿，令佢同用家溝通嗰陣可以似係唔同嘅人，當中最出名嘅手稿叫 DOCTOR，扮心理醫生，ELIZA 同 DOCTOR 嘅源碼夾埋淨係得 420 行。
個程式嘅名係出自蕭伯納1912年嘅一套叫 《賣花女》（Pygmalion）嘅劇作，當中嘅女主角 Eliza。
中國帝國主義

2010年10月，喺中國漁船同日本巡邏船釣魚島相撞事件之後一個月，日本嘅保守派抗議者打出「打倒中華帝國主義」嘅標語表達不滿。
中國帝國主義、中華帝國主義等詞語被用喺描述中華人民共和國嘅政治、經濟、文化同影響力向中國境外擴張嘅情況。呢個詞可能具體代指擴張過程中嘅擴張主義思想（英文：Chinese expansionism）、戰狼外交同新權威主義。一啲人認為如今嘅中華人民共和國係一個帝國主義國家，比如菲律賓共產主義、反政府武裝新人民軍、日本共產黨、一啲毛派組織同新左派（特別係一啲中國新左翼）。中國喺非洲嘅建設亦有時被指責為新殖民主義。

對中國帝國主義嘅睇法
根據《經濟學人》一份報告制作嘅海外軍事基地地圖：  中華人民共和國  有至少一個中國軍事基地嘅國家  中國可能準備建立軍事基地嘅國家
世界各地嘅左翼知識分子對中國係咪已經變成咗帝國主義國家有激烈嘅爭論。菲律賓嘅毛主義政黨菲律賓共產黨將中國共產黨視作勾結菲律賓總統杜特地攻擊菲律賓漁民同菲律賓人民嘅帝國主義政黨。菲共創黨主席何塞•馬裡亞•西松講過：「中國共產黨間唔中會喺口頭上對毛澤東大加讚美，特別喺喜慶嘅儀式上尤其係咁，為避免得罪熱愛毛澤東、認同毛澤東思想同行為嘅廣大中國人民同黨員幹部。」菲律賓共產黨嘅武裝力量新人民軍已經奉命向菲律賓嘅中資企業發動武裝攻擊。
2019年，日本共產黨修改黨綱，批評中華人民共和國對亞洲各國嘅態度係大國主義、霸權主義，侵害西藏、新疆、香港等地嘅人權，無法承認中共係以社會主義為目標。與此同時，香港出現反逃犯條例修訂運動，日共亦公開譴責中共同港府用武力鎮壓香港示威者，又要求中華人民共和國當局以和平解決局勢為己任。
前《紐約時報》北京分社社長黃安偉認為中國同美國都係帝國，美國係一個以軟實力著稱嘅帝國，而中國係一個以硬實力著稱嘅帝國。

海外軍事基地
中華人民共和國喺非洲國家吉布提有一座已經被官方證實存在嘅中國人民解放軍海外軍事基地，另外可能仲同多個國家傾緊準備建立更多海外軍事基地擴張軍事勢力。
2月29號

2月29號係公曆年嘅第60日，離年尾重有305日。
<< - 2月 - >>



2021年
2月29號只會喺閏年出現。一般西元年份符合以下要求先至有：
y＝4n
如果y=100n嘅話，y=400n。
註：y——年份；n——整數。

大件事
1896年：意大利侵略阿比西尼亞帝國：阿杜瓦戰役開波。
1912年：袁世凱指使曹錕製造北京兵變。
1960年：摩洛哥地震，死成萬人。
2000年：盈科數碼動力收購香港電訊，改名做電訊盈科。
2012年：世界最高嘅自立式電視塔東京天空樹完工，高634米。
2012年：喺英國，世界最老核電站收檔，運行咗44年。
2012年：熱血公民成立。
2016年：馬來西亞前首相馬哈迪宣布退出巫統，理由係巫統黨內人士仍然支持首相納吉阿都拉薩嘅行動，其他原因係一個馬來西亞發展有限公司醜聞（1MDB）。

生日點計
由於2月29號係閏日，只會喺閏年出現，呢一日出世嘅人喺平年冇閏日嘅情況下，佢哋嘅生日會變做2月28號或者3月1號。而某啲地區嘅法律都有提及佢哋法定嘅生日：
維基文庫有原文：
民法第一編總則
中華民國：2月29號生日嘅人，平年時會變做2月28號，《民法第一編總則》由民國18年（1929年）4月20號制定，當年5月23號公佈，10月10號實行，規定：
「
以日、星期、月或年定期間者，以期間末日之終止，為期間之終止。
期間不以星期、月或年之始日起算者， 以最後之星期、月或年與起算日相當日之前一日，為期間之末日。但以月或年定期間，於最後之月，無相當日者，以其月之末日，為期間之末日。

」
香港：
「
(1)一個人在他的某個歲數生日開始之時即年滿該歲數。
(2)一個人如在閏年二月二十九日出生，則在閏年以外的其他年份，須 以三月一日作為他的生日。
(3)本條只適用於在本條例生效日期之後的生日。
丁薛祥

丁薛祥（1962年9月13號—），江蘇南通人，中華人民共和國政治人物、中國共產黨領導人，1984年10月加入中國共產黨。現任中共中央政治局常委，中華人民共和國國務院副總理（排名第一）、黨組副書記。兼任中共中央港澳工作領導小組組長、中央科技委員會主任。做過中共中央辦公廳、中共中央總書記辦公室兼中央國家安全委員會辦公室主任。係中共第十八屆中央候補委員，第十九屆中央委員、中央政治局委員、中央書記處書記，第二十屆中央委員，中央政治局委員、常委。被視為中共中央總書記習近平最重要嘅核心幕僚之一。
鄭雁雄

鄭雁雄（1963年8月25號—），漢族，廣東汕頭人，中華人民共和國政治人物、中國共產黨黨員。第十四屆全國人大代表，廣州中醫學院中醫醫療專業醫學學士學位畢業。現任中共中央港澳工作辦公室（港澳辦）副主任，中共中央香港工委書記兼香港中聯辦主任、香港國安委國家安全事務顧問。做過廣東省汕尾市市長、中共汕尾市委書記、中共廣東省委常委兼秘書長、中央駐港國安公署署長。
江嘉敏

江嘉敏（英文：Kaman Kong，粵拼：gong1 gaa1 man5，1994年11月4號—），係香港女藝人，持續活躍於電視劇、電影、電視廣告、平面廣告、MV、微電影等影視作品嘅幕前演出，參與唔同嘅演藝活動。

概況
2014年嘅江嘉敏
am730《香港唱好演唱會》節目錄影後訪問
江嘉敏喺小康之家長大，6歲開始學鋼琴，12歲就已經彈到演奏級。佢之後除咗學二胡、打鼓，同自學結他呢啲樂器之外，重有跟專業老師學唱歌同埋跳舞。讀書嗰時除咗學西方舞，重參加咗合唱團。後來佢嘅興趣擴展到Jazz Funk嗰類舞。根據一啲雜誌嘅訪問同佢喺Fans專頁上面透露，知佢有時喺時間許可同適當嘅安排之下，會教人鋼琴。重有，佢都好希望增強佢歌唱上嘅才藝。
佢自細喺香港島南區住，小學讀鴨脷洲海怡寶血小學，中學讀薄扶林嘉諾撒聖心書院，中五就投身演藝界。
佢17歲主演《野犬與貓咪》，係香港鮮浪潮國際短片競賽最佳創意獎（學院組）得獎作品。2014年，佢主演麥曦茵執導嘅《曖昧不明關係研究學會》而正式出道。2016年，佢第二部領銜主演嘅電影 —— 由黃國輝執導嘅《此情此刻》（The Moment）喺中秋節時喺香港上映咗，套戲亦喺福岡映画祭入咗圍。
2016年江嘉敏同無綫電視簽約拍劇，頭一個作品係2017年2月首播嘅《親親我好媽》。雖然佢喺呢套劇嘅演出畀觀眾讚，不過因為佢簽咗無綫後都客串對手viuTV處境劇《三一如三》一個單元，激嬲咗無綫，所以被禁出席《親親我好媽》嘅宣傳活動，直到5月先至「解凍」，有得出席《不懂撒嬌的女人》宣傳活動，重頂埋傷咗嘅鄧佩儀拍台慶劇《誇世代》。佢喺呢兩套無綫劇嘅角色都好受歡迎，所以做咗嗰年Google香港地區「年度熱爆搜尋榜女娛樂名人」嘅第一名。
特別興趣

呢幅畫描繪想像中一位自閉症人士對貓有特別興趣。
特別興趣（粵拼：dak6 bit6 hing3 ceoi3），又叫特殊興趣或者狹窄興趣，係自閉症譜系障礙（ASD）相關討論上成日提到嘅概念，指自閉症譜系人士常有嘅高度專注興趣。自閉症譜系其中一個特徵，就係患者對某啲特定嘅嘢有強烈嘅興趣，強烈過一般嘅興趣，可能會佔用佢哋大部份嘅休閒時間。有特別興趣嘅人可以一路做佢有興趣嗰樣嘢，做到一路超專注幾個鐘咁耐，想盡力學習關於嗰個課題嘅嘢，會收集相關嘅物品，仲會將佢嘅特別興趣融入玩耍同藝術創作入面。
特別興趣有異於超專注：超專注係短期嘅，指一個人高度專注於某啲嘢之上，可能維持幾日到幾個月不等，任何人都可能有呢種情況，亦常見於 ADHD 人士，而特別興趣就係自閉症譜系嘅特徵，通常會起碼持續幾年咁耐。

發展
二〇一八年影到有人喺度搜集益蟲嘅標本。患有 ASD 嘅人成日會猛咁收集有興趣嘅物品。
睇埋：學者症候群
研究估計，大約 75 至 90% 嘅自閉症人士會有特別興趣，當中有啲研究仲話個發生率去到 95% 咁高。特別興趣通常喺一至四歲之間開始出現，但有時亦可能要等到成年先出現。特別興趣好多時初頭係對某樣嘢著迷，之後就發展成對某個主題嘅興趣——想像一個處於自閉症譜系嘅細路，初時對玩具火車有興趣，之後發展成對火車同鐵路有特別興趣，又或者一個噉嘅細路玩寵物小精靈，特別鍾意蟲系（望落似昆蟲）嘅精靈，大個啲就變成對昆蟲有特別興趣，仲走去勁研究昆蟲學。
特別興趣嘅發展，有以下呢啲特性：
特別興趣可能會隨時間改變，亦有可能維持一世。
二〇一四年有研究發現，自閉症人士平均有兩個特別興趣，平均持續十三年。
二〇二一年又有研究發現，受訪者報告嘅「目前特別興趣」平均有九個。
喺一九八〇年，特別興趣成為 DSM-III 列出嘅「自閉症其中一個特徵」，史上首次公認係自閉症嘅特徵之一。到二〇二四年，喺最新嘅 DSM-5-TR 入便，特別興趣仍然被列為自閉症診斷特徵之一，份文件係噉寫嘅
（特別興趣係指）高度受限、固定嘅興趣，其強度或者焦點異常，譬如係對唔尋常物件有強烈嘅依附或者成日諗住呢啲物件，專注、過分局限同持續嘅興趣。
處於自閉症譜系嘅人發展出特別興趣，常見嘅係基於交通工具、動物、運動同流行文化，尤其係呢啲事物當中一啲容易數字化嘅嘢，例如係收集足球員嘅閃咭以及背誦有關佢哋嘅統計數字呀噉。

影響
自閉症譜系人士投入自己嘅特別興趣，可以感受到巨大嘅喜悅，好多自閉症人士都會花大量時間落去追求自己嘅特別興趣，而對大人嚟講，參與特別興趣對精神健康有正面影響，可以提升自我肯定，仲可以用嚟處理壓力。
特別興趣有時可能會影響一個人生活嘅其他範疇，譬如係學業。對兒童嚟講，處於自閉症譜系嘅細路將自己嘅特別興趣融入學習，可以改善學習成果，令到佢哋更專心學嘢，仲可以用嚟教導佢哋一啲正面嘅行為。例如：
研究顯示，學生寫一啲關於佢哋特別興趣嘅文嗰時，寫作質素會好咗。
二〇二二年有研究顯示，25% 有工作嘅自閉症人士會選擇喺佢哋特別興趣嘅範疇做嘢，而有就業相關特別興趣嘅大人可能有更好嘅就業前景。自閉症人士亦有可能喺佢哋感興趣嘅範疇度成為神童或者專才。
等等。

社交
睇埋：資訊轟炸
特別興趣有可能導致社交上嘅問題，原因有好多：如果一個有 ASD 嘅人猛咁只講某個話題嘅嘢，可以令到其他人喪失同佢講嘢嘅興趣，尤其係如果佢資訊轟炸（係噉勁講大量有關某樣嘢嘅資訊）對話就可能會變得單向。有部份嘅特別興趣可能會畀人覺得佢怪，譬如想像某個人對足球隊有興趣未必會畀人覺得佢怪，但係如果係對電塔有興趣其他人可能比較難接受。自閉症人士由於某啲原因（例如係因為佢哋嘅特別興趣畀人笑）而意識到呢點，可能會特登唔講佢哋嘅特別興趣，掩飾自己嘅自閉症障礙。特別興趣亦可能同一個人嘅年齡唔相符。
特別興趣亦有可能用嚟幫 ASD 人士培養社交技巧：好多人都主張，只要興趣唔阻礙生活其他方面，自閉症人士大可以培育自己嘅特別興趣；除此之外，自閉症人士亦有可能靠住特別興趣同他人建立關係——佢哋假如搵到同自己有共通興趣嘅人，就可能會好好傾，結交到感情非常深厚嘅朋友。
2月17號

2月17號係公曆年嘅第48日，離年尾重有317日（閏年318日）。
<< - 2月 - >>



大件事
1616年：弩爾哈齊即位，建大金國，史稱後金。
1815年：1812年戰爭英美雙方停戰，邊界恢復原狀。
1867年：第一隻船駛過蘇伊士運河。
1895年：北洋水師全軍覆沒，中日甲午戰爭以大清徹底失敗而告終。
1904年：蝴蝶夫人喺米蘭斯卡拉首演。
1955年：中國人民銀行發行新人民幣。
1959年：世界上第一粒氣象衛星，美國先鋒2號人造衛星發射升空。
1960年：美國民權領袖馬丁路德金被捕。
1979年：中國人民解放軍越過廣西、雲南邊境，對越南發動進攻，中越戰爭爆發。
2005年：响日本愛知縣常滑嘅中部國際機場正式啟用。
2008年：科索沃議會全票表決通過總理塔奇提交嘅獨立宣言，宣布脫離塞爾維亞獨立。
2025年：達美航空一客機由美國明尼亞波利斯飛去加拿大多倫多降落時失事翻轉（英文：Delta Connection Flight 4819），最少19傷。